Tiina Mälberg

**Tiina Mälberg** (sündinud 16. märtsil 1970) on eesti näitleja ja lavastaja.

## Haridus
Ta on lõpetanud 1988. aastal Saku Keskkooli ja 1992. aastal Tallinna Konservatooriumi lavakunstikateedri (15. lend).

2010. aastal oli Mälberg magistriõppe praktikal Londoni teatrikoolis Rose Bruford College. 2011. aastal lõpetas ta kunstide magistrina Eesti Muusika- ja Teatriakadeemia lavakunstikooli teatrikunsti ja teatripedagoogika eriala. 

## Loominguline tegevus
Aastatel 1991–1997 töötas ta Viljandi teatri Ugala näitlejana, alates 1997. aastast on Rakvere Teatri näitleja. 

Ta on mänginud telelavastustes "Keegi sinutaoline" (1993) ja "Koeralugu" (1995).

Aastatel 2003–2004 oli ta Rakvere Eragümnaasiumi teatriõppe õpetaja. Alates 2011. aastast on ta Tartu Ülikooli Viljandi Kultuuriakadeemia lavakõne õppejõud. Ta on end täiendanud lavalise võitluse alal Nordic Stage Fight Fight Society (Põhjamaade Lavavõitlusliit) raames.

2013. aastal oli Tiina Mälberg nomineeritud Eesti Teatriliidu aastapreemiale naispeaosa eest Rakvere teatri lavastuses "Armastus tööpostil". 2016. aasta jaanuaris esilinastus Kadri Kõusaare mängufilm "Ema", milles Mälbergil oli peaosa; selle rolli eest on teda tunnustatud rahvusvahelistel filmifestivalidel.

2009. aastast tegutseb ta kõne- ja eneseväljenduse aluste koolitajana.

Tiina Mälberg on Eesti Teatriliidu ja Eesti Näitlejate Liidu liige 1993. aastast. Samuti on ta Rakvere Teatri loomenõukogu liige. 2015. aastast on ta Eesti Teatriliidu volikogu liige.

### Filmi- ja seriaalirolle
*1991 "August 1991", telefilm (Virve Liivanõmm)
*1997 "Waba riik", teleseriaal
*2004 "Näitleja", tudengifilm (vanem daam)
*2006 "Kelgukoerad", teleseriaal
*2006 "Konkurss", tudengifilm (komisjoni liige)
*2010 "Õnnelikud inimesed", lühifilm
*2010 "Riigimehed", teleseriaal (hooldekodu juhataja)
*2011 "Kalevipojad", teleseriaal
*2012 "Kättemaksukontor", teleseriaal (Inge Peeker)
*2014-2016 "Viimane võmm", teleseriaal (Laura Kotkas)
*2016 "Ema", mängufilm (ema)
*2017 "Mehetapja/Süütu/Vari", mängufilm (valvur)
*2018 "Reetur", lühifilm kassetil "Värske veri" (Kaia)
*2021 "Vanaema, saa tuttavaks", mängufilm (Virve)

### Teatrirolle
Teater Ugala
*1990 Henrik Ibseni "Väike Eyolf" (Asta Allmers)
*1991 Shelagh Delaney "Mee maik" (Jo)
*1992 Friedrich Schilleri "Salakavalus ja armastus" (leedi Milford)
*1993 Anton Tšehhovi "Kirsiaed" (Anja)
*1994 Tennessee Williamsi "Suvi ja suits" (Nellie Ewell)
*1994 Thornton Wilderi "Meie linnake" (Emily Webb)
*1995 Grigori Gorini, Aivar Trallmanni ja Üllar Saaremäe "Kolm päeva parun von Münchhauseni elust" (Laura)      
*1995 Frank Marcuse "Õde George'i tapmine" (Alice McNaught)      
*1996 Mihhail Bulgakovi "Poolearuline Jourdain" (proua Moliere)
Rakvere Teater
*1997 "Don Juan" (lõbutüdruk Miranda)
*1997 "Dracula" (nõid, mustlastüdruk)
*1997 "Tantsumaraton" (Gloria Beatty)
*1997 "Palju kära ei millestki" (Beatrice)
*1998 "Ohtlikud suhted" (Pr de Tourvel)
*1998 "Higetuisk" (Miriamne) 
*1998 "Minu armas paksuke" (Victoria Hope) 
*1999 "Vagameeste vandenõu" (Armande)
*1999 "MacBeth" (nõid)
*1999 "Kurva kohviku ballaad" (Emma Hale)
*1999 "Suveöö seksikomöödia" (Adrian)
*2000 "Iguaani öö" (Hannah)
*2000 "Nõmmekingsepad" (Jaana)
*2000 "Tanja. Tanja" (Tanja)
*2000 "Väike nõid" (Soonõid; maroonimüüja)
*2001 "Kajakas" (Maša)
*2001 "Kõrboja peremees" (Liisa)
*2001 "Kino-Mati" (Malle)
*2002 "Arabella ja Taaniel" (Padrone)
*2002 "Kui Kungla rahvas..." (Kaburverme; Lummuleeni)
*2003 "Täismäng" (Jana Tõnnema)
*2003 "Kuldne mees" (Meg)
*2003 "Ellumõistetud" (õpetajanna)
*2003 "Reedel ja alati" (osaleja)
*2004 "Mõmmi ja aabits" (Jänku-Juta)
*2004 "Kaunis vaade" (naine/Mary-Lou)
*2004 "Pidusöök" (Helene)
*2004 "Tundetus" (Milva)
*2005 "Rosencrantz ja Guildenstern on jälle surnud" (Ophelia)
*2005 "Siiralt valetades" (Gronya)
*2006 Vassili Sigarevi "Gupi" (Tamara)
*2006 "Kuidas elad? ...Ann?!" (ema)
*2006 Urmas Lennuki "Vargamäe kuningriik", lavastaja Jaanus Rohumaa (Ida)
*2007 Edmond Rostandi "Cyrano de Bergerac", lavastaja Kalju Komissarov (seltsidaam)
*2007 Gurney "Söögituba" (agent, ema, Carolyn, Peggy, Nancy, jt)
*2008 Urs Widmeri "Top Dogs", lavastaja Kati Kivitar (Ruth Rahnel-Martson)
*2009 Jean Geneti "Toatüdrukud", lavastaja Hendrik Toompere (Claire)
*2009 "Kooselu väikesed kuriteod" (Lisa)
*2009 Toomas Suumani "Saksad sõitsid saaniga" (korraldaja)    
*2009 Andry Ervaldi ja Urmas Lennuki "Jäneste kirik" (Amanda)    
*2010 August Kitzbergi "Tuulte pöörises", lavastaja Andres Noormets (Anu)
*2010 "Kunstveri ja -pisarad" (Donja Elena)
*2011 Tove Janssoni "Muumitroll ja Sabatäht", lavastaja Üllar Saaremäe (Sniff)
*2011 Shelagh Stephensoni "Eksperiment õhupumbaga" (Susannah Fenwick, Ellen)
*2012 Eldar Rjazanovi ja Emil Braginski "Armastus tööpostil", lavastaja Peeter Tammearu (Ljudmilla Prokofjevna Kalugina) 
*2012 Urmas Vadi "Hullumaja suvepäevad Vaino Vahingu ainetel" (näitleja) 
*2013 Tennessee Williamsi "Suvi ja suits", lavastaja Mait Joorits (Mrs Winemiller)   
*2013 Rein Raua "Vend", lavastaja Rein Raud (Laila)   
*2014 Peep Pedmansoni "Uno Bossa ehk Uno Loobi seitse elu", lavastaja Hardi Volmer (Heidy, Laine, Maiu, postineiu)     
*2015 Arto Paasilinna "Maailma parim küla", lavastaja Jaanus Rohumaa (Soile-Helinä Tussurainen)
*2015 Iris Murdochi "Must prints", lavastaja Gerda Kordemets (Rachel Baffin)   
*2016 Andrus Kivirähki "Maailma otsas", lavastaja Raivo Trass (Urve)
*2017 Kristen Suokassi "Tagassi inglite juure" (lavastaja ja esitaja Tiina Mälberg)
*2018 Liisi Rohumäe "La h us", lavastaja Üllar Saaremäe (Anna)
*2019 Jean-Paul Sartre'i "Kinnine kohus", lavastaja Vallo Kirs (teener)
*2020 Tuomas Kyrö "Kõike head, vana toriseja", lavastaja Eili Neuhaus (perenaine Satu)
*2021 August Strindbergi "Tants", lavastaja Veiko Õunpuu (Alice)
*2022 David Eldridge'i "Algus" (lavastaja Tiina Mälberg)
*2022 Amelia Bullmore'i "Di ja Viv ja Rose", lavastaja Peeter Raudsepp (Viv)
*2023 Piret Saul-Gorodilovi "Leevaku kullakaevur", lavastaja Marko Mäesaar (osaline)

### Lavastused

* 2025 Silvia Rannamaa "Nösperi Nönni Natuke"

## Tunnustus
*1995 – Balti kodu festival, parim naisnäitleja 
*1998 – Lääne-Viru maavalitsuse "Sinilinnu" preemia
*2004, 2012 – Rakvere Teatri kolleegipreemia, parim naisnäitleja 
*2005 – Rakvere Teatri loomenõukogu preemia 
*2013 – Lääne-Virumaa Kultuurkapitali aastapreemia loomingulise tegevuse eest
*2013 – Eesti Teatriliidu naispeaosatäitja nominent rolli eest lavastuses "Armastus tööpostil"
*2016 – Lääne-Virumaa aasta tegija
*2017 – Eesti filmi- ja teleauhinnad, parim naisnäitleja filmis
*2017 – Madridi rahvusvahelise filmifestivali "Imagineidia 2017" parim naispeaosatäitja rolli eest filmis "Ema"
*2017 – Eesti filmi- ja teleauhind (EFTA), parim naisnäitleja filmis "Ema"
*2017 – Rakvere Teatri publikupreemia, parim naisnäitleja
*2018 – Teenetemärk Rakvere Kroonimärk 
*2024 – Eesti Teatriliidu naispeaosatäitja nominent 

## Isiklikku
Kooselust näitleja ja lavastaja Üllar Saaremäega on tal poeg Karl Robert Saaremäe ja tütar Marii Ingriin Saaremäe.

## Viited

## Välislingid
*Tiina Mälberg Rakvere Teatri kodulehel
*
*Tähelaev. Tiina Mälberg videoarhiiv, 14. aprill 2013.
*Ahjualune. Tiina Mälberg audioarhiiv, 17. mai 2015.
*Tiina Mälberg: "Minu juured on Lõuna-Eestis.....", Koit 22.01.2019 
*Tiina Mälberg: "Kui loobusin otsimast....." Pealinn 05.05.2020
*"Ema" filmi peategelased.... Teatritasku 08.01.2016
*Asjade kõne Kodu & Aed
*Tiina Mälberg purunenud suhtest Üllar Saaremäega .... kroonika.delfi.ee, 12. aprill 2020. 
*Tiina Mälberg kummardab merd. Kuukiri 60+ 14.08.2020 
*Tiina Mälberg: "Naisena võib olla õnn....." Areen 05.07.2020
*Esmakordselt on partneritena laval Tiina Mälberg ja Karl Robert Saaremäe laanevirumaauudised.ee, 5. september 2023.